ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: продажба на УПИ XIII-общ в кв. 1 по плана на с. Голеш, общ. Кайнарджа - частна общинска собственост, на собственика на законно построена върху него сграда

Дами и господа общински съветници,

В общинската администрация постъпиха искания за закупуване на общински имот с вх. № РД-25-1917 от 21.10.2024 г. от Фирдес Осман Мустафа, № РД-25-1918 от 21.10.2024 г. от Къймет Османова Мемишева, № РД-25-1919 от 21.10.2024 г. от Ресам Османов Садулов, № РД-25-1920 от 21.10.2024 г. от Февзи Осман Садула, № РД-25-1921 от 21.10.2024 г. от Азиме Осман Исуф и № РД-25-1922 от 21.10.2024 г. от Гюнайдън Осман Талиб – наследници на Осман Талибов Садулов, ЕГН 3603015589 собственик на еднофамилна едноетажна масивна сграда видно от Удостоверение за търпимост на строеж № 8 от 02.10.2024 г. на главния архитект на Община Кайнарджа. Сградата е построена в УПИ XIII-общ в кв. 1 по плана на с. Голеш, общ. Кайнарджа - частна общинска собственост. Имота е с площ от 1 135 (хиляда сто тридесет и пет) кв. м.

Съгласно чл. 35, ал. 3 от Закона за общинската собственост „продажба на земя - частна общинска собственост, на собственика на законно построена върху нея сграда се извършва от кмета на общината без търг или конкурс по ред, определен в наредбата по чл. 8, ал. 2.”. Съгласно чл. 58, ал. 5 от Наредбата цената, по която се продава земята, се определя от оценител на имоти и се утвърждава от Общинския съвет, като на основание чл. 55, ал. 2 в нея се включва такса, определена по Наредбата за определянето и администрирането на местните такси и цени на услуги на територията на Община Кайнарджа.

Пазарната оценка, определена съгласно чл. 41, ал. 2 от Закона за общинската собственост от оценител на имоти Весела Думанова е в размер на 5 675 лв., данъчната оценка е в размер на 2 724 лв.

Имота е включен в Програмата за управление и разпореждане с общинска собственост на Община Кайнарджа за 2024 г., като е предвиден за разпореждане.

Предвид на гореизложеното предлагам Общинския съвет да приеме следното

РЕШЕНИЕ:

1.На основание чл. 21, ал. 1, т. 8 от Закона за местното самоуправление и местната администрация и чл. 58, ал. 5 от Наредбата за реда на придобиване, управление и разпореждане с общинско имущество, във връзка с чл. 35, ал. 3 от Закона за общинската собственост Общински съвет Кайнарджа определя цена в размер на 5675 лв. (пет хиляди шестстотин седемдесет и пет лева) без ДДС за продажба на следния имот частна общинска собственост – УПИ XIII (тринадесет)-общ в кв. 1(първи) по плана на с. Голеш, общ. Кайнарджа, с площ 1 135 (хиляда сто тридесет и пет) кв. м, (АОС № 1936 от 14.10.2024 г., вписан в Службата по вписванията Силистра вх. рег. № 4589, акт № 156, том 13, дело 2392 на 15.10.2024 г.).

2.Възлага на кмета на Община Кайнарджа да сключи договор за продажба по условията на т.1 от Решението с наследниците на Осман Талибов Садулов, ЕГН 3603015589 – собственик на еднофамилна едноетажна масивна сграда видно от Удостоверение за търпимост на строеж № 8 от 02.10.2024 г. на главния архитект на Община Кайнарджа.

ЛЮБЕН СИВЕВ

Кмет на Община Кайнарджа

ДЙ/ДЙ